Spurningur um skúlatilboð til næmingar við serligum tørvi Sirið Stenberg setur § 52 a spurningur til landsstýrismannin í Mentamálum Bjørn Kalsøe um skúlatilboð til næmingar við serligum tørvi Rásin hevur í dag eitt skúla- og bútilboð til 7 næmingar. Skúlatilboðið er skipað yvir 3 ár. Hetta merkir, at teir næmingar, sum vera tiknir inn eru á skúlan ganga har í 3 ár, og ongin aðrir næmingar vera tiknir inn hetta tíðarskeið. Sostatt vera 7 næmingar tiknir inn 3 hvørt ár. Víst hevur verið á, at hetta skúla- og bútilboð ikki er nøktar tørvin á økinum, og serliga tað, at tað einans byrja nyggir flokkar 3 hvørt ár, viðførir sera langa bíðitíð fyri mong. Somuleiðis hevur verið víst á, at miðnámsskúlatilboð vænta til næmingar við serligum tørvi Spurningurin er tí 1: Nær kann ítøkiliga væntast at skúla- og bútilboðið verður víðkað til, at næmingar kunnu byrja á hvørjum ári? 2: Eru nakrar ætlanir um skúla- og bútilboð til næmingar við serligum tørvi aðrastaðni í landinum? 3: Veit landsstýrismaðurin at siga nakað um hvussu nógvir næmingar við serligum tørvi vænta skúlatilboð kring landið? 4: Er ætlanin at bjóða eitt serligt miðnámsskúlatilboð til næmingar við serligum tørvi? 5: Metir landsstýrismaðurin at skúlatilboðini hjá ungum við serligum tørvi liva upp til ásetingarnar í ST-sáttmálanum? 27 apríl 2012, Sirið Stenberg, Tjóðveldi